মুহাম্মদ ইউনুস খালিস
মোহাম্মদ ইউনুস খালিস ( পশতু: محمد يونس خالص ; ১৯১৯– জুলাই, ২০০৬ ) ছিলেন সোভিয়েত-আফগান যুদ্ধের সময় একজন আফগান মুজাহিদ কমান্ডার ও যোদ্ধা। তার দলের নাম হিজব-ই- ইসলামী বা ইসলামি পার্টি ছিল, যা গুলবুদ্দিন হেকমতিয়ারের দলের মতই একটি সশস্ত্র দল ছিল। তবে দুটিকে সাধারণত হিজব-ই-ইসলামি খালিস এবং হিজব-ই-ইসলামি গুলবুদ্দিন হিসাবে আলাদা করা হয়। খালিস বিভিন্ন অপারেশনে হাক্কানি নেটওয়ার্কের সাথেও জড়িত ছিলেন। হাক্কানি নেটওয়ার্কের প্রতিষ্ঠাতা জালালুদ্দীন হাক্কানি ১৯৮০–এর দশকে সোভিয়েতদের বিরুদ্ধে ইউনুস খালিসের দলের পক্ষে হয়ে লড়াই করেছিলেন।